b'\n_START_ARTICLE_\nOle Krarup\n_START_SECTION_\nBakgrunn\n_START_PARAGRAPH_\nOle Krarup var s\xc3\xb8nn av Per Krarup (1906-1977), fetter til presten og politikeren S\xc3\xb8ren Krarup, og s\xc3\xb8nnes\xc3\xb8nn av historikeren Alfred Krarup (1898-1942). Han ble utdannet cand.jur. fra K\xc3\xb8benhavns Universitet i 1959. Fra 1959 til 1961 var han ansatt i det danske Indenrigsministeriet. I 1969 ble han dr.jur. p\xc3\xa5 avhandlingen \xc3\x98vrighedsmyndighedens gr\xc3\xa6nser.\n_START_SECTION_\nPolitiker\n_START_PARAGRAPH_\nOle Krarup var medlem av danske Socialistisk Folkeparti fram til 1968. Deretter ble han medlem av Venstresocialisterne fram til dannelsen av Enhedslisten i 1989._NEWLINE_Ole  Krarup ble f\xc3\xb8rste gang valgt til Europaparlamentet i 1994 og gjenvalgt i 1999 og 2004. I oktober 2005 ble han imidlertid utsatt for en alvorlig trafikkulykke i Strasbourg. Han ble p\xc3\xa5kj\xc3\xb8rt mens han var p\xc3\xa5 vei p\xc3\xa5 sykkel til parlamentet, og p\xc3\xa5dro seg \xc3\xa5pent kraniebrudd og indre bl\xc3\xb8dninger. Ved \xc3\xa5rskiftet 2006/2007 overtok S\xc3\xb8ren S\xc3\xb8ndergaard hans plass i Europaparlamentet._NEWLINE_Krarup var kandidat for Enhedslisten i Nordsj\xc3\xa6lland ved folketingsvalgene i 2007 og 2011, men forlot valgkampen i 2011 etter en episode under en paneldebatt da han fiket til en av de andre deltagerne. Episoden ble beklaget, og forklart b\xc3\xa5de med hans h\xc3\xb8ye alder og traumet han p\xc3\xa5dro seg ved ulykken.'